ՀԻՄՆԱՎՈՐՈՒՄ

«Բարձրավոլտ էլեկտրացանցեր», «Երևանի ջերմաէլեկտրակենտրոն» և «Հայկական ատոմային էլեկտրակայան» փակ բաժնետիրական ընկերությունների կանոնադրական կապիտալները նվազեցնելու, Հայաստանի Հանրապետության տարածքային կառավարման և ենթակառուցվածքների նախարարությանը գույք ամրացնելու, Հայաստանի Հանրապետության տարածքային կառավարման և ենթակառուցվածքների նախարարությանն ամրացված ավտոմեքենաները հետ վերցնելու և «Բարձրավոլտ էլեկտրացանցեր» և «Երևանի ջերմաէլեկտրակենտրոն» փակ բաժնետիրական ընկերությունների կանոնադրական կապիտալներում գույք ներդնելու մասին» ՀՀ կառավարության որոշման նախագծի վերաբերյալ

|  |  |
| --- | --- |
| **1.** | **Անհրաժեշտությունը, ընթացիկ իրավիճակը և խնդիրները** |
|  | ՀՀ կառավարության սույն որոշման նախագծով ՀՀ տարածքային կառավարման և ենթակառուցվածքների նախարարության (այսուհետ՝ Նախարարություն) ենթակայության սույն որոշման №1 հավելվածի ցանկում նշված ընկերություններին (վերջիններս 100% պետական բաժնեմասով ընկերություններ են, այսուհետ՝ ընկերություններ) սեփականության իրավունքով իրենց պատ­­կանող՝ հաշվեկշռային արժեքներով ավտոմեքենաները (այսուհետ՝ գույք) օտարվում են Հայաստանի Հանրապետությանը, որի դիմաց վերջինս համապատասխան թվով հասարակ (սովորական) բաժնետոմսերով կվճարի ձեռք բերվող գույքի արժեքը և այդ չափով կնվազեցվի ընկերությունների կանոնադրական կապիտալներում պետական բաժնեմասը:  ՀՀ կառավարության սույն որոշման նախագծով Հայաստանի Հանրապետության սեփականությանն անցնող գույքը ամրացվում է Նախարարությանը:  ՀՀ կառավարության սույն որոշման նախագծի 8-րդ կետով նախատեսվում է Նախարարությանն ամրացված՝ սույն որոշման №2 հավելվածի ցանկում նշված հաշվեկշռային արժեքներով տրանսպորտային միջոցները հետ վերցնել և գնահատված շուկայական արժեքներով ներդնել Նախարարության ենթակայության «Բարձրավոլտ էլեկտրացանցեր» և «Երևանի ջերմաէլեկտրակենտրոն» ՓԲԸ-ների կանոնադրական կապիտալներում՝ լրացուցիչ բաժնետոմսերի թողարկման և տեղաբաշխման միջոցով ավելացնելով «Բարձրավոլտ էլեկտրացանցեր» և «Երևանի ջերմաէլեկտրակենտրոն» ՓԲԸ-ների կանոնադրական կապիտալները:  ՀՀ կառավարության սույն որոշման նախագծի ընդունման անհրաժեշտությունը պայմանավորված է այն հանգամանքով, որ Նախարարության կանոնադրական գործառույթների իրականացման համար՝ Նախարարության պաշտոնատար անձանց կողմից մշտապես աշխատանքային այցեր են կատարվում ՀՀ մարզեր: Նախարարության ավտոպարկում գտնվող հին տարեթվով ավտոմեքենաները շատ հաճախ անսարքությունների պատճառով խոչընդոտ են հանդիսանում այցելությունների համար, ինչն իր հերթին առաջացնում է ժամանակի կորուստ և լրացուցիչ ռեսուրսների ներգրավման անհրաժեշտություն, իսկ Նախարարությանն ամրացվող ավտոմեքենաները ավելի թարմ տարեթվով ավտոմեքենաներ են, որոնցով դյուրին կդառնա ՀՀ մարզեր այցելությունները:  ՀՀ կառավարության սույն որոշման նախագծի №1 հավելվածում նշված ավտոմեքենաները ձեռք են բերվել՝ «Հայկական ատոմային էլեկտրակայան» և «Բարձրավոլտ էլեկտրացանցեր» ՓԲԸ-ներում սեփական միջոցների հաշվին, իսկ «Երևանի ջերմաէլեկտրա-կենտրոն» ՓԲԸ-ում՝ ներդրումային ծրագրի շրջանակում (համաձայն ՀՀ հանրային ծառայությունները կարգավորող հանձնաժողովի 18.04.2018թ. №122Ա որոշման), ուստի՝   1. «Երևանի Ջերմաէլեկտրակենտրոն» ՓԲԸ-ի գործող սակագնի հաշվարկում անհրաժեշտ հասույթը կնվազի 2,6 մլն դրամով, որից 1,5 մլն դրամը՝ սկզբնական 10 մլն դրամ արժեքով մեքենայի ձեռք բերմանն ուղղված ներդրման մասով հաշվարկվող մաշվածության և շահույթի գումարն է, և 1,1 մլն դրամը՝ նշված մեքենայի տարեկան սպասարկման և շահագործման ծախսը։ Արդյունքում, նշված նվազեցումը գործող սակագների պարագայում «Երևանի Ջերմաէլեկտրակենտրոն» ՓԲԸ-ից առաքվող էլեկտրական էներգիայի միադրույք հաշվարկային գինը կնվազեցնի 0,005 դրամ/կՎտժ-ով (առանց ԱԱՀ-ի)։ 2. «Բարձրավոլտ էլեկտրացանցեր» և «Հայկական ատոմային էլեկտրակայան» ՓԲԸ-ների գործող սակագների հաշվարկներում անհրաժեշտ հասույթի մեծությունը կնվազի համապատասխանաբար 1-ական մեքենայի տարեկան սպասարկման և շահագործման ծախսերի չափով՝ 1,1 մլն դրամով, որի արդյունքում «Բարձրավոլտ էլեկտրացանցեր» ՓԲԸ-ի սակագինը կնվազի՝ 0,00017 դրամ/կՎտժ-ով (առանց ԱԱՀ-ի), իսկ «Հայկական ատոմային էլեկտրակայան» ՓԲԸ-ից առաքվող էլեկտրական էներգիայի միադրույք հաշվարկային գինը՝ 0,00056 դրամ/կՎտժ-ով (առանց ԱԱՀ-ի)։ |
| **2.** | **Կարգավորման նպատակը և բնույթը** |
|  | ՀՀ կառավարության սույն որոշման նախագծի կարգավորման նպատակը և բնույթը սույն որոշման նախագծի №1 հավելվածի ցանկում նշված ընկերությունների հաշվեկշիռներում հաշվառվող գույքի սահմանված կարգով օտարումն է Հայաստանի Հանրապետությանը և վերջինիս կողմից գույքի ամրացումն է Նախարարության հաշվեկշիռ, ինչպես նաև Նախարարությանն ամրացված սույն որոշման նախագծի №2 հավելվածի ցանկում նշված ավտոմեքենաները հետ է վերցվում և ներդրվում է Նախարարության ենթակայության «Բարձրավոլտ էլեկտրացանցեր» և «Երևանի ջերմաէլեկտրակենտրոն» ՓԲԸ-ների կանոնադրական կապիտալներում: |
| **3.** | **Ակնկալվող արդյունքը** |
|  | ՀՀ կառավարության սույն որոշման նախագծի ընդունման ակնկալվող արդյունքը Հայաստանի Հանրապետությանը օտարվող գույքի արժեքի չափով Ընկերությունների կանոնադրական կապիտալների նվազեցումն է, Նախարարության կարիքների ապահովումն է: |
| **4.** | **Նախագծի մշակման գործընթացում ներգրավված ինստիտուտները և անձիք** |
|  | ՀՀ տարածքային կառավարման և ենթակառուցվածքների նախարարություն: |
| **5.** | **Նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացման կամ նվազեցման վերաբերյալ** |
|  | ՀՀ կառավարության սույն որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում: |
| 6. | **Իրավական ակտի նախագծմանն ու քննարկմանը հասարակության մասնացության մասին** |
|  | ՀՀ կառավարության սույն որոշման նախագծմանն ու քննարկմանը հասարակության մասին կետը կիրառելի չէ, քանի որ նախագիծը հանրային նշանակություն չունի: |

ՏԵՂԵԿԱՆՔ

«Բարձրավոլտ էլեկտրացանցեր», «Երևանի ջերմաէլեկտրակենտրոն» և «Հայկական ատոմային էլեկտրակայան» փակ բաժնետիրական ընկերությունների կանոնադրական կապիտալները նվազեցնելու, Հայաստանի Հանրապետության տարածքային կառավարման և ենթակառուցվածքների նախարարությանը գույք ամրացնելու, Հայաստանի Հանրապետության տարածքային կառավարման և ենթակառուցվածքների նախարարությանն ամրացված ավտոմեքենաները հետ վերցնելու և «Բարձրավոլտ էլեկտրացանցեր» և «Երևանի ջերմաէլեկտրակենտրոն» փակ բաժնետիրական ընկերությունների կանոնադրական կապիտալներում գույք ներդնելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության վերաբերյալ

«Բարձրավոլտ էլեկտրացանցեր», «Երևանի ջերմաէլեկտրակենտրոն» և «Հայկական ատոմային էլեկտրակայան» փակ բաժնետիրական ընկերությունների կանոնադրական կապիտալները նվազեցնելու, Հայաստանի Հանրապետության տարածքային կառավարման և ենթակառուցվածքների նախարարությանը գույք ամրացնելու, Հայաստանի Հանրապետության տարածքային կառավարման և ենթակառուցվածքների նախարարությանն ամրացված ավտոմեքենաները հետ վերցնելու և «Բարձրավոլտ էլեկտրացանցեր» և «Երևանի ջերմաէլեկտրակենտրոն» փակ բաժնետիրական ընկերությունների կանոնադրական կապիտալներում գույք ներդնելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա: